אורי לוי (קצין)

אורי לוי (נולד ב-27 בדצמבר 1978) הוא קצין צה"ל במילואים בדרגת אלוף-משנה. שימש קצין אג"ם של הגיס המטכ"לי וראש מטה פיקוד ההכשרות והאימונים בזרוע היבשה, מפקד עוצבת השרון ומפקד בא"פ לכיש, מפקד בא"ח כפיר ומפקד גדוד נצח יהודה.

ביוגרפיה 
לוי גדל בקדומים. למד בישיבה התיכונית "בני עקיבא השומרון" שבקרני שומרון ובמכינה קדם-צבאית בני דוד בעלי במחזור ט'. התגייס לצה"ל בשנת 1998, והתנדב ליחידת עוקץ. עבר מסלול הכשרה כלוחם. בתום המסלול יצא לקורס קציני חי"ר. בסיום הקורס שב ליחידה ומונה למפקד צוות. בהמשך שימש כמפקד פלגת לוחמים ביחידה. לאחר 8 שנות שירות ביחידה עבר לחטיבת כפיר, שם מונה למפקד הפלוגה המסייעת בגדוד דוכיפת. לאחר מכן מונה לסגן מפקד גדוד נצח יהודה. בהמשך שימש כסגן מפקד בא"ח כפיר. לאחר מכן שירת כמפקד מחזור בבא"ח כפיר.

בשנת 2013 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2014. ב-31 ביולי 2014 מונה למפקד גדוד נצח יהודה, ושירת בתפקיד זה עד אוקטובר 2016. בסיום התפקיד יצא ללימודים. לאחר מכן מונה למפקד בא"ח כפיר, ושימש בתפקיד בין השנים 2017–2019. ב-27 ביוני 2019 הועלה לדרגת אל"ם ומונה למפקד עוצבת השרון ובמקביל למפקד בא"פ לכיש, בתפקידו כמפקד בא"פ לכיש שימש עד 3 באוקטובר 2021 ובתפקידו כמפקד עוצבת השרון שימש עד 5 באוקטובר 2021. בשנת 2021 מונה לקצין אג"ם של הגיס המטכ"לי ולראש מטה פיקוד ההכשרות והאימונים בזרוע היבשה, לאחר סיום תפקידיו בשנת 2023 פרש מצה"ל.

חיים אישיים 
לוי מתגורר בירושלים, נשוי להילה ואב לארבעה.

קישורים חיצוניים

הערות שוליים 

חיילי יחידת עוקץ
מפקדי גדודים בחטיבת כפיר
מפקדי חטיבה 5
מפקדי בא"פ לכיש
אלופי-משנה בצה"ל
בוגרי ישיבת השומרון
בוגרי מכינה קדם-צבאית בני דוד
ישראלים שנולדו ב-1978